OzLabs/hebrew-wiki-articles huggingface dataset:
צער העיזים

צער העיזים (גלגה אופיצינליס) - מתוך 'פרחי גרמניה, אוסטריה ושווייץ' מאת Prof. Dr. Otto Wilhelm Thomé
צער העיזים (באנגלית Goat's Rue; שם מדעי: Galega officinalis; מכונה גם: לילך צרפתי, בואש איטלקי, גלגה אופיצינליס) הוא מין צמח עשבוני השייך לסוג גלגה בתת-משפחת הפרפרניים. זהו צמח עמיד ורב שנתי, הפורח בקיץ. בעבר, טופח לנוי, להזנת דבורים, לדישון וכצמח מספוא. עלול להיות רעיל לחלק מהיונקים, אך משמש מזון למספר זני חרקים.

== תפוצה ==
מקור הצמח במזרח התיכון, אך הוא התפשט לאירופה, למערב אסיה ולמערב פקיסטן. ב-1981 הובא הצמח למחוז קש במדינת יוטה, לשימוש כצמח מספוא. הוא נפוץ במחוז כעשב פולש ומזיק לחקלאות. לכן הצמח רשום ברשימה ה [https://plants.usda.gov/java/noxious פדרלית של צמחים רעילים] בארצות הברית. פרטים של הצמח נמצאו בעבר גם במדינות נוספות בארצות הברית וכן בארגנטינה, צ'ילה, אקואדור וניו זילנד.

== שימושים ==
צער העיזים שימש מאז ימי הביניים להקלת תסמינים של סוכרת. ג'ורג' טנרט מצא בצמח את החומר הפעיל גלגין (איזו-אמיל-גואנידין). זוהי נגזרת של גואנידין, חומר רעיל הפוגע בנשימה התוך-תאית שבמיטוכונדריה ומביא לצריכה מוגברת של גלוקוז על ידי התא החי. גלגין נכשל במחקרים רפואיים שנערכו בשנות העשרים והשלושים אך פותחו נגזרות עם רעילות מופחתת, ביניהן מטפורמין שמשמש כטיפול בחולי סוכרת.

נטען גם כי צער העיזים מגביר תפוקת חלב בבעלי חיים מבויתים קטנים או בנשים מניקות, ומכאן שמו גלגה (יוונית: gala חלב). טענה זו לא הוכחה מדעית.

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:פרפרניים
קטגוריה:ארץ ישראל: פרפרניים
קטגוריה:צמחים שתוארו ב-1753
קארה מבודג'י

קארה מבודג'י (נולד ב-11 בנובמבר 1989) הוא כדורגלן סנגלי המשחק בעמדת הבלם בקבוצת אל סאיליה מליגת העל הקטרית ובנבחרת סנגל.

==קריירת מועדונים==
מבודג'י החל לשחק כדורגל בגיל 15 באקדמיה של דיאמבארס מהליגה הסנגלית. ב-2 בפברואר 2010 הצטרף לטרומסו הנורווגית. בשלוש עונותיו בליגה הנורווגית הוא נבחר לשחקן המצטיין של קבוצתו.

בסוף דצמבר 2012 מבודג'י עבר בעבור מיליון וארבע מאות אירו לגנק הבלגית וזכה למעמד של שחקן הרכב. בשורות גנק זכה בגביע הבלגי בעונת 2012/13. ב-7 באוגוסט 2015 אנדרלכט שילמה ארבע וחצי מיליון אירו כדי להחתים את מבודג'י עד ליוני 2019.

==נבחרת סנגל==
מבודג'י היה חלק מההרכב של סנגל באולימפיאדת לונדון ב-2012. הוא נכלל בסגל של סנגל לגביע אפריקה לאומות 2015 ואף הבקיע את שער השוויון מול דרום אפריקה במשחק השני במסגרת שלב הבתים.

==תארים==
;גנק
* הגביע הבלגי (1): 2012/13

;אנדרלכט
* אליפות בלגיה: 2016/2017

==קישורים חיצוניים==

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:כדורגלני טרומסה
קטגוריה:כדורגלני אנדרלכט
קטגוריה:כדורגלני ראסינג גנק
קטגוריה:כדורגלני נאנט
קטגוריה:כדורגלני א-סאיליה
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:סנגלים שנולדו ב-1989
קרחון ארבוס

קרחון ארבוס (באנגלית: Erebus Glacier) הוא קרחון, שמנקז את מדרונותיו הדרומיים הנמוכים של הר ארבוס, האי רוס, אנטארקטיקה. הוא זורם מערבה ונשפך אל מפרץ ארבוס, שם הוא יוצר את לשון הקרח ארבוס הצפה. את שמו, הקשור בהר ארבוס, נתנה לו המשלחת הבריטית הלאומית לאנטארקטיקה (1904-1901), בהנהגת רוברט פלקון סקוט.

אירוע גדול של התפרקות קרח התרחש ב-1 במרץ 1990, כשקטע משמעותי של לשון הקרח ארבוס ניתק מן הקרחון הראשי.

==הערות שוליים==

ארבוס
מגנוס השני, מלך שוודיה

מגנוס השני, או מגנוס הנריקסון (בשוודית: Magnus Henriksson; 1130 – 1161) היה אציל דני ומלך שוודיה משנת 1160 ועד מותו.

==ביוגרפיה==
אמו, אינגריד, הייתה נכדתו של אינגה הזקן. אביו היה אציל דני בשם הנריק סקודלור, שהיה בן בלתי חוקי של סוון השני, מלך דנמרק. הוא נשא לאישה את בריגיטה, בתו של האראלד הרביעי, מלך נורווגיה.

מגנוס, שהיה טוען לכתר ויריב של אריק התשיעי, מלך שוודיה (לימים "אריק הקדוש"), ארב לזה האחרון כאשר הוא יצא מכנסייה ליד אופסלה ב-18 במאי 1160 והרג אותו. מגנוס מלך על כמעט כל שטחה של שוודיה עד ששנה מאוחר יותר הוא הוצא להורג על ידי אנשיו של יריבו, קרל סברקרסון, שהיה שליט יטאלנד. לאחר נפילתו של מגנוס מלך קרל סברקרסון כקרל השביעי.

==קישורים חיצוניים==

* [https://sok.riksarkivet.se/sbl/Presentation.aspx?id=10155 Hans Gillingstam. "Magnus Henriksson". Svenskt biografiskt lexikon. Retrieved May 20, 2016.] 

קטגוריה:מלכי שוודיה
קטגוריה:ילידי 1130
קטגוריה:נפטרים ב-1161
מלקולם באטלר

מלקולם טרל באטלר (באנגלית: Malcolm Terel Butler ; נולד ב-2 במרץ 1990) הוא שחקן פוטבול אמריקאי המשחק בעמדת המגן האחורי (קורנרבק) בליגת ה-NFL.

==ביוגרפיה==
באטלר נולד וגדל בוויקסבורג שבמיסיסיפי, אחד מחמישה ילדים של דברה באטלר, אם חד-הורית. בתיכון הצטיין בפוטבול אך ציוניו הנמוכים לא אפשרו לו להתקבל לאוניברסיטה ברמה הראשונה ב-NCAA. ב-2009 החל ללמוד במכללה קהילתית בריימונד שבמיסיסיפי, בשנתו הראשונה הושעה לאחר שרב עם עמיתו לקבוצת הפוטבול של המכללה, התעמת עם משטרת הקמפוס וכן הורשע באחזקת אביזרים לעישון סמים. הוא למד באוניברסיטת המדינה של אלקום ולאחר שנה חזר ללמוד במכללה הקהילתית. ב-2012 התקבל לאוניברסיטת מערב אלבמה ושיחק בקבוצת הפוטבול שלה מהדרג השני של ה-NCAA, בה הצטיין במשך שתי עונות.

ב-2014 לא נבחר בדראפט ה-NFL, הוא עבד ברשת מזון מהיר וסוכנו התחנן בפני קבוצות שיקבלו אותו למבחנים, עד שניו אינגלנד פטריוטס נאותה. באטלר הצטיין במחנה האימונים והשתלב בסגל הקבוצה בתפקיד קורנרבק מחליף. באטלר התפרסם בסופרבול XLIX מול סיאטל סיהוקס. פחות מדקה לסיום מסר ראסל וילסון, הקוורטרבק של סיאטל, לג'רמיין קירס שכוסה על ידי באטלר, באטלר הצליח להדוף את הכדור, אך קירס השתלט עליו תוך כדי נפילה לפני שנדחף החוצה על ידי באטלר. שני מהלכים אחר כך, ניסה וילסון למסור לטאצ'דאון של ריקרדו לוקט, אך באטלר קרא את המסירה וחטף את הכדור על קו האנד זון. הייתה זו החטיפה הראשונה בקריירה של באטלר, והיא הבטיחה את ניצחון הפטריוטס במשחק. מהלך זה נחשב לגדול ביותר בתולדות משחקי הסופרבול. לאחר המשחק, ביקש הקוורטרבק של ניו אינגלנד פטריוטס, טום בריידי, שזכה בפרס ה-MVP של משחק הסופרבול, כי הרכב בו זכה מנותנת החסות יינתן לבאטלר במקומו וכך נעשה. הזכויות לביוגרפיה וסרט המבוסס על סיפור חייו של באטלר נרכשו על ידי הסופר דניאל לוין.

בעונת 2015 נהיה באטלר לשחקן הרכב ראשון של הקבוצה, במהלך העונה רשם שתי חטיפות, 15 הסתות כדור ו-56 תיקולים, הצטיינותו הביאה לבחירתו לראשונה למשחק הפרו בול. העונה הסתיימה בהדחה של הפטריוטס בגמר ה-AFC. בעונת 2016 השיג 4 חטיפות, 16 הסתות כדור, 48 תיקולים, השתלטות אחת על השמטת כדור והפלה אחת של קוורטרבק היריבה. הוא נבחר פעם נוספת לפרו בול ולנבחרת השנייה של העונה וסייע לניו אינגלנד לזכות בסופרבול LI.

טרום עונת 2017 היה שחקן חופשי-מוגבל (שחקן שחוזהו הסתיים אך לקבוצה יש אופציה להשוות הצעה מקבוצות אחרות או לקבל פיצוי), וחתם על חוזה לשנה אחת. למרות שנכלל בסגל הקבוצה לסופרבול LII לא שותף באטלר במשחק עצמו, למעט מהלך אחד בספיישל טים, בהחלטה מפתיעה ומעוררת מחלוקת.

לקראת עונת 2018/2019 חתם בקבוצת טנסי טייטאנס. במרץ 2021 הצטרף לאריזונה קרדינלס אך הודיע על פרישה ולא שיחק בקבוצה. ב-2022 חזר מפרישה וחתם בניו אינגלנד פטריוטס, אך שוחרר טרם פתיחת העונה.

==קישורים חיצוניים==

* [https://web.archive.org/web/20170125205950/http://www.patriots.com/team/players/roster/malcolm-butler-0 מלקולם באטלר] באתר ניו אינגלנד פטריוטס
* [http://www.pro-football-reference.com/players/B/ButlMa01.htm מלקולם באטלר] באתר pro-football-reference.com
* [http://www.uwaathletics.com/roster.aspx?rp_id=1844 מלקולם באטלר] באתר אוניברסיטת מערב אלבמה

==הערות שוליים==

קטגוריה:שחקני פוטבול אמריקאים
קטגוריה:שחקני ניו אינגלנד פטריוטס
קטגוריה:שחקני פוטבול: מגינים אחוריים
קטגוריה:שחקני טנסי טייטאנס
קטגוריה:אמריקאים שנולדו ב-1990
ברנטה קנדית

ברנטה קנדית המכונה גם אווז קנדי ובעגה לא מקצועית גם אווז בר (שם מדעי: Branta canadensis) היא מין אווז מהסוג ברנטה החיה באמריקה הצפונית. הברנטה הופצה על ידי האדם גם לאירופה וכן לאוסטרליה, אמריקה הדרומית וניו זילנד.

== מאפיינים ==
אורכה של הברנטה 75–110 סנטימטרים ומוטת כנפיה 125–185 סנטימטרים. משקל האווזים הזכרים יכול להגיע ל-6.5 קילוגרם והם גדולים מעט מהנקבות שמשקלן 2.5–5.5 קילוגרם.

הברנטה היא אווז שזנבו, צווארו ופניו שחורים (למעט כתם לבן על הלחי). פלג הגוף העליון והכנפיים חומים והבטן לבנה. הצעירים בוקעים כשהם מכוסים פלומה צהובה והם בעלי צוואר קצר שמתארך כשהם מתבגרים.

הברנטות הקנדיות מצויות במגוון בתי גידול באמריקה הצפונית, מבריכות ושדות מוריקים ועד למדבריות, אותם הן עוברות בנדידתן דרומה. הן נודדות מאזור הימות הגדולות ועד למקסיקו, שם חמים בחורף. הנדידה מתבצעת בלהקות גדולות במסע של אלפי קילומטרים. במהלך המסע הן עוצרות לעיתים באזורים עירוניים ובפארקים ושם ניזונות מעשבים, אך גם פוגעות ביבולים ומשאירות לשלשת. נזקים אלה גורמים לאנשים לפגוע בהן. עם זאת, אנשים רבים מגדלים ברנטות כעופות מחמד, ואף העבירו אותן ככאלה ליבשות אחרות.

==תת-מינים==
* B. c. canadensis
* B. c. interior
* B. c. maxima
* B. c. moffitti
* B. c. fulva
* B. c. occidentalis
* B. c. parvipes

המין אווז מקרקר (Branta hutchinsii) דומה מאוד לברנטה הקנדית, ובעבר הוא שויך למין זה, אך הופרד למין עצמאי.

==גלריה==
<gallery widths="180px" heights="180px" perrow="4" mode="packed">
קובץ:Branta canadensis MHNT.ZOO.2010.11.13.6.jpg|ביצים
קובץ:BrantaCanadensis 5855.JPG
קובץ:Cackling Goose (31127351581).jpg
קובץ:Canada-Goose-Szmurlo.jpg
קובץ:Canada Goose (Branta canadensis) (5).jpg|להקת ברנטות נודדת דרומה
קובץ:Canadagans Küken.jpg|אפרוח
קובץ:Kanadagans (13) (34184315414).jpg
</gallery>

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:אווזים
קטגוריה:קנדה: עופות
קטגוריה:בעלי חיים שתוארו ב-1758
טייק

טייק (באנגלית: Take; בעברית: גִּרסה) הוא הקלטה רציפה אחת של הופעה (לרוב של שחקן או של זמר). במונח נעשה שימוש הן בתעשיית הקולנוע והן בתעשיית המוזיקה לצורך סימון ומעקב במהלך ההפקה (שלב הצילומים בקולנוע, הקלטת קול באולפן במוזיקה).

==בקולנוע==
בקולנוע, "טייק" הוא כל אחת מהגרסאות השונות המצולמות של שוט מסוים. טייקים שונים של אותו השוט ממוספרים, בדרך כלל, החל ממספר 1, בסדר עוקב, רצוף ועולה, עד שצילומי השוט נשלמים (על פי שיקול דעתו של הבמאי). בדרך כלל, בתחילת כל טייק מצולם הקלאפר - לוח שעליו רשומים מספרי הטייק, השוט והסצנה.

רק טייקים שנבדקו על ידי מנהל תסריט, ואשר אושרו על ידו שאינם פוגעים בהמשכיות, נשלחים אל עורך הסרט.

===One-take===
מצב בו עבור שוט מסוים מצולם טייק אחד בלבד לא משנה כמה פעמים צולם כל עוד הוא צולם בפעם אחת ללא קטים (בדרך כלל בשל אילוצי תקציב/זמן).

===Long take===
שימוש בשוט ארוך מאוד (Long take), ללא התערבות של עריכה, דבר הדורש היערכות מיוחדת של השחקנים ואופן הצילום.

דוגמה לשימוש בכך היא בסרט "החבל" של אלפרד היצ'קוק, המפורסם בזכות היותו מורכב מתשעה שוטים רצופים וארוכים, באורך של ארבע עד עשר דקות כל אחד מהם. בחירה זו של הבמאי דרשה מהשחקנים לדרוך על כבלי חשמל ועל מסילות דולי במהלך הצילומים, ומפועלי הבמה להזיז מהדרך של המצלמה רהיטים ואביזרים, כשהיא נעה סביב החדר. רגלו של הצלם נשברה במהלך צילומי אחד הטייקים, והוא נגרר אל מחוץ לאולפן על מנת שהצילומים יוכלו להמשיך ללא הפרעה. הפתיחה בת שמונה הדקות של הסרט "השחקן" כוללת דיאלוג בין מספר אנשים, המשוחחים ביניהם על השימוש ב-Long take בסרטים אחרים.

==ראו גם==
* שוט (קולנוע)
* סצנה (קולנוע)

== קישורים חיצוניים ==

==הערות שוליים==

קטגוריה:צילום
קטגוריה:מינוחים בקולנוע
קטגוריה:מוזיקה מוקלטת
חיים פיינשטיין

הרב חיים פיינשטיין (נולד בשנת תשי"ד, 1954) הוא מראשי כולל בית יהודה בבני ברק וראש ישיבת עטרת שלמה.

== ביוגרפיה ==
נולד בתל אביב לרב יחיאל מיכל פיינשטיין ראש ישיבת בית יהודה ולליפשא בתו של הרב יצחק זאב סולובייצ'יק. נישא לבתו של הרב שמעון ברייש מציריך - בנו של הרב מרדכי יעקב ברייש, אב"ד ציריך, בעל שו"ת "חלקת יעקב".

לאחר נישואיו התגורר בבני ברק ובשנת תשנ"ב החל למסור שיעורים בכולל האברכים 'ישיבת בית יהודה' בבני ברק שעמדה בראשות אביו. לאחר פטירת אביו בשנת תשס"ג (2003) הועמד למלא את מקומו כאחד מראשי הכולל. בתקופה זו הוציא לאור חלק מכתבי אביו על תלמוד בבלי.

מלפנים היה מוסר שיעורים בישיבת טשרנוביל. כמו כן הוא חבר הנשיאות של מפעל הש"ס מוסר שיעורים קבועים בבית הכנסת זכרון משה במודיעין עילית, שיעור בסוגיות החמורות במסכת טהרות מזה למעלה מעשרים שנה, כמו כן כמסורת בית זקנו מוסר שיעורים בפרשת השבוע בביתו לצד שיעורים קבועים בפרשות השבוע לתלמידיו בעטרת שלמה.

בתשע"ד (2014) נתמנה לעמוד בראשות ישיבת עטרת שלמה שבראשון לציון, לצד הרב חיים מרדכי אוזבנד.

== חיים אישיים ==
מתגורר בשכונת רמת אהרן בבני ברק.
בנו הרב יצחק זאב משמש כראש ישיבת נר זרח (עוצם), בנו, הרב ברוך אברהם, משמש מדצמבר 2017 כר"מ בישיבת סלבודקה. 

אחיו הרב דוד פיינשטיין משמש אף הוא בראשות כולל האברכים 'ישיבת בית יהודה' בבני ברק, כאשר 2 הכוללים שוכנים זה לצד זה באותו בית מדרש.
גיסו מצד אביו הוא הרב צבי קפלן ראש ישיבה לבני חו"ל בירושלים.

גיסיו הם: הרב אברהם יהושע סולובייצ'יק ראש ישיבת בריסק (שהוא גם בן-דודו) והרב משה ברזובסקי ראש ישיבת סלונים ובן האדמו"ר מסלונים.

==קישורים חיצוניים==
* [http://beinenu.com/rabbis/הרב-חיים-פיינשטיין משיעורי הרב חיים פיינשטיין], לצפייה באתר בינינו
*[http://www.kolhalashon.com/New/Shiurim.aspx?Lang=Hebrew&Path=Hebrew%7CHTnc%7CParashaShiur%7CR0764-2&RavID=0764&Order=RavA2Z&InCall=True&PageNum=6 שיעורי הרב חיים פיינשטיין] באתר קול הלשון
* 
*[http://www.jdn.co.il/tag/הרב-חיים-פיינשטיין הרב חיים פיינשטיין] באתר JDN
*[https://www.bhol.co.il/tags/225400 הרב חיים פיינשטיין] באתר בחדרי חרדים
* [https://www.kikar.co.il/tags/הרב%20חיים%20פיינשטיין הרב חיים פיינשטיין] באתר כיכר השבת

קטגוריה:ראשי כולל אברכים ישראלים
קטגוריה:בני ברק: רבנים
קטגוריה:משפחת סולובייצ'יק
קטגוריה:משפחת פיינשטיין
קטגוריה:חברי נשיאות מפעל הש"ס
קטגוריה:ראשי ישיבה ליטאים בישראל
קטגוריה:משפחת אריה לייב שפירא
קטגוריה:משפחת חיים אוירבך
קטגוריה:ישראלים שנולדו ב-1954
אולטניצה

אולטניצה (ברומנית: Oltenița) היא עיר נמל בדרום רומניה, במחוז קלראש, בשפך הארג'ש, על הגדה השמאלית של הדנובה, מול העיר הבולגרית טוטראקן.

== היסטוריה מקומית ==
העיר נוסדה ב-1853, בנסיכות ולאכיה ולאחר איחוד הנסיכויות הפכה לעיר רומנית. בסוף המאה ה-19 היו באולטניצה 4,727 תושבים, שהתגוררו ב-754 בתים. בעיר היו שני בתי ספר יסודיים לבנים ובית ספר יסודי אחד לבנות, שתי כנסיות, מפעל למים מוגזים, שני בתי מלון ובית חולים עם 18 מיטות.

העיר התפתחה בהדרגה והגיע לשיא אוכלוסייה של 31,821 תושבים ב-1992, אולם לאחר מכן התחיל מספר התושבים לרדת. בתקופת ניקולאה צ'אושסקו סומנה אולטניצה כנמל מוצא בתעלת דנובה-בוקרשט, אך לאחר הדחתו במהפכה הרומנית (1989) נזנח פרויקט התעלה.

== דרכים ==
אולטניצה היא עיר נמל על הדנובה, לכן מקושרת בנתיב המים של הדנובה. היא גם נמצאת בקצה הדרך הלאומית DN4 המקשרת אותה לבוקרשט. בין אולטניצה ובין בוקרשט מקשרת גם מסילת ברזל.

==קישורים חיצוניים==

* 
* 

קטגוריה:רומניה: ערי נמל
קטגוריה:ערי נמל על הדנובה
קטגוריה:גבול בולגריה–רומניה
קטגוריה:יישובים שהוקמו ב-1853
קארן ג'וי פאולר

קארן ג'וי פאולר () היא סופרת מדע בדיוני ופנטזיה אמריקאית. עבודתה מתמקדת בעיקר במאה ה-19 ובניכור. ידועה בעיקר בעקבות הסרט מועדון הקריאה של ג'יין אוסטן שיצא על בסיס ספרה באותו השם.

קארן ג'וי פאולר נולדה בבלומינגטון (אינדיאנה) ומשם עברה עם משפחתה לפאלו אלטו שבקליפורניה. סיימה תואר במדע המדינה באוניברסיטת קליפורניה בברקלי. לאחר שלמדה כתיבה יוצרת באוניברסיטת קליפורניה בדייוויס, החלה לכתוב סיפורי מדע בדיוני קצרים.

זכתה בפרס נבולה ב-2004 על סיפורה "What I Didn't See" וב-2008 על סיפורה "Always".

==מעבודתה==
===ספרים===
<div class="mw-content-ltr">
* Sarah Canary (1991) - Novel concerning a mysterious nonsense-speaking woman in 1873 Pacific Northwest.
* The War of the Roses (1991) - Chapter book publication of the novelette.
* The Sweetheart Season (1996) - Fantasy novel about the Sweetwheat Sweethearts, a female baseball team from 1947 Minnesota.
* Sister Noon (2001) - Novel set in 1890s San Francisco.
* The Jane Austen Book Club (2004) - Six members of an early 21st century Book discussion club
תרגום לעברית: מועדון הקריאה של ג'יין אוסטן. מאנגלית: אביגיל בורשטיין. אור יהודה: כנרת, זמורה-ביתן - מוצאים לאור, 2015
* Wit's End (Putnam, 2008) - A young woman visits her godmother, one of America's most successful mystery writers.
* We Are All Completely Beside Ourselves (A Marian Wood Book/Putnam, 2013, shortlisted for the 2014 Man Booker Prize)
תרגום לעברית: כולנו יוצאים מגדרנו. מאנגלית: אביגיל בורשטיין. אור יהודה : כנרת, זמורה-ביתן - מוציאים לאור, 2015
</div>

===אוספים===
<div class="mw-content-ltr">
* Artificial Things (1986) - Collection of 13 short stories.
* Peripheral Vision (1990) - Collection of 5 stories, 1 original. Author's Choice Monthly #6
* Letters from Home (1991) with Pat Cadigan and Pat Murphy. Collection of short fiction by Fowler, Cadigan, and Murphy.
* Black Glass (1997) - Collection of 15 short stories, 2 original. Includes the contents from Peripheral Vision and Letters from Home.
* What I Didn't See and Other Stories (2010) - Collection of 12 short stories, 1 original.
</div>

===כעורכת===
<div class="mw-content-ltr">
* MOTA 3: Courage (2003) - Anthology of short fiction.
* The James Tiptree Award Anthology 1 (2005) with Debbie Notkin, Pat Murphy and Jeffrey D. Smith. Anthology of winners of the James Tiptree, Jr. Award. Tachyon Publications.
* The James Tiptree Award Anthology 2 (2006) with Debbie Notkin, Pat Murphy and Jeffrey D. Smith. Tachyon Publications.
* The James Tiptree Award Anthology 3 (2007) with Debbie Notkin, Pat Murphy and Jeffrey D. Smith. Tachyon Publications.
</div>

==קישורים חיצוניים==

* 
* 
* תמר רפאל, [http://timeout.co.il/תרבות/ביקורות-תרבות/ביקורות-ספרים/כולנו-יוצאים-מגדרנו-בין-רומן-קליל-להג "כולנו יוצאים מגדרנו": בין רומן קליל להגות רצינית], באתר טיים אאוט

קטגוריה:סופרי מדע בדיוני אמריקאים
קטגוריה:סופרות מדע בדיוני אמריקאיות
קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:סופרים ויוצרים זוכי פרס נבולה
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:בוגרות אוניברסיטת קליפורניה בדייוויס
קטגוריה:בוגרי אוניברסיטת קליפורניה בדייוויס
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
AHCI

AHCI (ראשי תיבות באנגלית של: Advanced Host Controller Interface) הוא תקן טכני שהוגדר על ידי אינטל ומפרט באופן אבסטרקטי (בצורה שאינה  מגדירה יישום באופן ספציפי) את פעולת Serial ATA.

מפרט הַתקן מתאר מבנה זיכרון לספקי חומרת מחשב להעברת נתונים בין המערכת המארחת להתקני אחסון מחוברים. AHCI נותן למפתחי תוכנה ומעצבי חומרה שיטה סטנדרטית לגילוי, הגדרת תצורה, ותכנות מתאמי SATA/AHCI. תקן AHCI נפרד מן הסטנדרט SATA 3&#x20;Gbit/s, אם כי הוא חושף את היכולות המתקדמות של  SATA  (כגון החלפה חמה ו-"native command queuing") כדי שמערכות מחשב מארחות יוכלו לנצל אותן.

קטגוריה:אפיקי מחשב
אליעזר מטוך

רבי אליעזר מטוך היה מאחרוני בעלי התוספות במחצית השנייה של המאה ה-13, ועורכם של קובצי תוספות רבים. במסכתות רבות, פירוש התוספות המופיע על הדף בדפוסים הוא מתוספותיו. חיבר בנוסף גם פירוש על התורה, שלא נמצא בידינו, אך מוזכר ברשימת חיבורים שצורפה לכתב יד של ספר הרקמה לרבי יונה אבן ג'נאח.

== משפחתו ==
רבי אליעזר מטוך היה בן אחותו של רבי יחזקיה ממגדבורג (מהרי"ח).

א"א אורבך זיהה את רבי אליעזר מטוך עם רבי אליעזר בן שלמה נכד רבי יצחק מווינה. השערה נוספת אותה העלה ר' יעקב פרבשטיין המהדיר של שו"ת מהר"ם רוטנבורג<ref></ref> היא כי שם אביו הוא אפרים.

== תוספותיו ==
רבי אליעזר מטוך ערך את תוספות שאנץ ואת תוספות איוורא שקדמו לו. לקבצים אלו הוסיף הערות ותוספות תחת השם "גיליון התוספות". החיבור עם ההערות ותוספות נוספות שלו נקרא תוספות טוך. בניגוד לקבצים אחרים של תוספות, דרכו של תוספות טוך, היא לפרש את הסוגיא, ולא לפסוק הלכה.

גרשום שונצינו, מעיד שתוספות טוך למסכתות שונות היו מפוזרות במקומות שונים בצרפת, והוא אסף את הקבצים הנוגעים למסכתות הישיבתיות והדפיסם לצד הגמרא בדפוס שונצינו (בדפוס שונצינו הודפסו רק מסכתות אלה). ממנו הועתקו קבצים אלו זה לדפוס בומברג ומשם לכל הדפוסים, אולם במסכתות האחרות, שלא הודפסו בדפוס שונצינו, נאלצו מדפיסי דפוס בומברג להשתמש בקובצי תוספות אחרים, ערוכים פחות.
בדפוסי התלמוד, הודפסו תוספות טוך על המסכתות:

גם התוספות הנדפסות על מסכת עירובין זוהו כתוספותיו של ר' אליעזר מטוך.<ref></ref>

בחלק ממסכתות אלה מופיע על צד העמוד "גיליון תוספות" או "תוספות ישנים", שהם ההערות של ר"א מטוך עצמו. הרב משה יהודה בלוי הדפיס ב"שיטת הקדמונים" גיליון תוספות טוך על מסכתות יבמות, בבא קמא וחולין.

בנוסף לתוספות טוך שנדפסו על הגמרא, הודפסו מכתב יד תוספות טוך למסכת קידושין.

תוספות טוך נחשבו מאוד בעיני בני הדורות הבאים. המהרי"ק כתב שבמקרה של מחלוקת בין שני קובצי תוספות יש ללכת אחר תוספות טוך, כי הם מאוחרים יותר. רבי בצלאל אשכנזי כתב עליהם .

==מקומו==
חוקרים הציעו הצעות שונות בנוגע לעיר "טוך" ממנה הגיע רבי אליעזר. הצעה אחת היא לזהות אותה עם העיירה טוכהיים, הסמוכה למגדבורג (עירו של דודו רבי יחזקיה). א"א אורבך דחה הצעה זו בטענה שלא ידועה ישיבת יהודים בטוכהיים, ועל כן הציע לזהות את טוך עם טוק שבנורמנדי (Touques). אולם, גם על עיירה זו לא ידוע שישבו בה יהודים. שמחה עמנואל דחה את דברי אורבך, כיוון שממספר מקורות עולה שרבי אליעזר היה חכם אשכנזי ולא צרפתי: דודו רבי יחזקיה הוא בן מגדבורג, וכן נזכרות תשובות שלו לקהילה זו. כמו כן, נראה כי קיים קשרי התכתבות ומפגשים עם מהר"ח אור זרוע שהתגורר בווינה ובערים נוספות בגרמניה ובאוסטריה, אך לא בצרפת. על כן, מקיים עמנואל את הזיהוי עם טוכהיים, ומעלה גם אפשרות לזהותה עם טאוכה הסמוכה ללייפציג.

==קישורים חיצוניים==
* 
* הרב אריה ליבוביץ, "מהותן של תוספות טוך", ישורון כז, תתצו-תתקו
* הרב אריה ליבוביץ, "התוספות שנכתבו על ידי ר' אליעזר מטוך", ישורון כט, תתעא-תתפד
* שלם יהלום, "טוך: שכתוב אשכנזי של תוספות צרפתיים", שנתון המשפט העברי כח (תשע"ד–תשע"ה), עמ' 111–169 
* הרב אברהם חבצלת, [https://www.hebrewbooks.org/pdfpager.aspx?req=58217&st=&pgnum=317 זמנם ומקומם של תוספות טוך], ירושתנו ב, עמ' שיט–שכג, באתר היברובוקס
* שלם יהלום, "[https://jewish-faculty.biu.ac.il/files/jewish-faculty/shared/JSIJ15/yahalom.pdf תורת הכינויים של ר' אליעזר מטוכהיים]", JSIJ 15 (2019).
* 

== הערות שוליים ==

קטגוריה:בעלי התוספות
קטגוריה:אישים שחיו במאה ה-13
סאאב 96

סאאב 96, שנת 1961
סאאב 96 
סאאב 96, מבט לתא הנהג 
סאאב 96, מנוע V4 - שנת 1976
סאאב 96, שנת 1961
מנוע סאאב 96 
סאאב 96 גרסת סטיישן (משמאל), סאאב 96 סדאן (מימין) 
סאאב 96 (שוודית: 96 Saab) היא מכונית משפחתית קומפקטית, שיוצרה על ידי יצרנית הרכב והמטוסים השוודית סאאב בין השנים 1960–1980. הסאאב 96 הורכבה גם בפינלנד ובבלגיה. יוצרו 547,221 יחידות.

דגם הסאאב 60 אשר יוצר במהדורה מוגבלת בין השנים 1962–1963 התבסס על דגם "סאאב 96", שנת 1962.

==היסטוריה==
 

סאאב היא חברת רכב ותעשייה כבדה שהוקמה בשנת 1937 ועסקה ביצור מטוסים. עם סיום מלחמת העולם השנייה חיפשה החברה שווקים חדשים. בשנת 1944 החל פרויקט במטרה ליצור את המכונית הראשונה, חמש שנים לאחר מכן החל היצור של המכונית "SAAB 92". העיצוב הדגיש את שורשיה של החברה בתעופה בעיקר.

בשנת 1967 כאשר הנהלת חברת סאאב החליטה להגדיל את נפח מנוע הסאאב 96, נבדקו המנועים של וולוו b18, טריומף 1300, מנוע 4 צילינדרים V4 לנצ'יה, מנוע הילמן אימפ, מנועי פולקסווגן ואופל, ולבסוף הוחלט על מנוע פורד טאונוס 15m.

במודל 1965, החלון הקדמי הוארך, ובמודל 1968 שני החלונות מלפנים ומאחור הורחבו מעט.

==גרסאות==
* 2 דלתות סדאן
* 3 דלתות סטיישן

===מפרט טכני ומידות===
* מנוע אורכי 3 צילינדרים, 2 פעימות, 845 סמ"ק המפתח 28 כ"ס
* משנת 1965 - הספק המנוע הוגדל ל-30 כ"ס ו- 43 כ"ס
* משנת 1966 - הספק המנוע הוגדל ל-34 כ"ס
* משנת 1967 מנוע 4 צילינדרים, 1,498 סמ"ק - מנוע טאנוס 15m (V4), המספק 48 כ"ס (1967-1968) 
* בשנים 1977–1980, מנוע 1,498 סמ"ק המספק 50 כ"ס 
* בארצות הברית מנוע 2 פעימות - 795 סמ"ק, משנת 1971 מנוע 1,500 סמ"ק, ומנוע- 1,700 סמ"ק המספק 48 כ"ס (מנוע דחיסה גבוה)
* מנוע 1,698 סמ"ק
* תמסורת ידנית 3 הילוכים, (גיר על מנוף ידית ההגה)
* תמסורת ידנית 4 הילוכים
* 4 בלמי תוף, ומשנת 1967 4 בלמי דיסק
* אורך הרכב - 4,050 מ"מ
* גובה - 1,473 מ"מ
* בסיס גלגלים - 2,488 מ"מ
* משקל - 873-950 ק"ג

==תחרויות מרוץ מכוניות==
בראלי השוודי הבינלאומי ה-24 בשנת 1973 ניצחה הסאאב 96, וכן בראלי השוודי הבינלאומי ה-26 בשנת 1976

==סאאב 96 ומשה דיין==
ב-1 ביוני 1967, כאשר מונה משה דיין לשר הביטחון, של מדינת ישראל, הגיע דיין בסאאב 96 הפרטית שלו, לישיבת הממשלה הראשונה שהשתתף בה, שהתקיימה בירושלים, כשהוא נוהג לבדו.

==ראו גם==
* סאאב
* סאאב 60
* סאאב 93
* סאאב 95
* סאאב 99

==לקריאה נוספת==
* [https://www.youtube.com/watch?v=X-zhvVUeBD0 סאאב 96 שנת 1964 ] (8:07 דקות), יו-טיוב
* [https://www.youtube.com/watch?v=D26zyCBzpk4 סאאב 96 ] (9:06 דקות), יו-טיוב
* [https://www.youtube.com/watch?v=8A240jljpxc סאאב 96, מנוע V4 ] (14:51 דקות), יו-טיוב
* [https://translate.google.co.il/translate?hl=iw&sl=en&u=http://www.vsaab.com/thor/thor_index.html&prev=search סאאב 96 המובהק]
* [https://translate.google.co.il/translate?hl=iw&sl=en&u=http://www.tomdonneymotors.com/1960-saab-96/&prev=search סאאב 96 בתחרויות הראלי ]

== קישורים חיצוניים ==

קטגוריה:מכוניות משפחתיות
קטגוריה:דגמי מכוניות שהושקו ב-1960
96
קטגוריה:מכוניות שוודיות
סאאב 93

סאאב 93 
סאאב 93, מבט לתא הנהג 
סאאב 93 
סאאב 93
סאאב 93, סדרה B deluxe, שנת 1959
סאאב 93 (93 Saab) היא מכונית משפחתית קטנה, שיוצרה על ידי יצרנית הרכב והמטוסים השוודית סאאב בין השנים 1955–1960. ה"סאאב 93" יוצאה ל- ארצות הברית. יוצרו 52,731 יחידות.

גרסת הספורט של "סאאב 93" הייתה קרויה סאאב GT750. 

את דגם הסאאב 93 החליף דגם ה-סאאב 95. בשנת 1960 יוצרו 2 הדגמים בעת ובעונה אחת.

==היסטוריה==
 

סאאב (Saab) היא חברת רכב ותעשייה כבדה שהוקמה בשנת 1937 ועסקה ביצור מטוסים. עם סיום מלחמת העולם השנייה חיפשה החברה שווקים חדשים. בשנת 1944 החל פרויקט במטרה ליצור את המכונית הראשונה, חמש שנים לאחר מכן החל היצור של המכונית "SAAB 92". העיצוב הדגיש את שורשיה של החברה בתעופה בעיקר.

==גרסאות==

* 2 דלתות סדאן
* 2 דלתות סדאן (עם גגון בד גדול) - כאופציה

===מפרט טכני ומידות===

* מנוע אורכי 3 צילינדרים, 2 פעימות, 748 סמ"ק המפתח 25 כ"ס
* תמסורת ידנית 3 הילוכים, (גיר על מנוף ידית ההגה)
* 4 בלמי תוף, ומשנת 1967 4 בלמי דיסק
* אורך הרכב - 4,007 מ"מ
* גובה - 1,448 מ"מ
* רוחב - 1,581 מ"מ
* בסיס גלגלים - 2,489 מ"מ
* משקל - 787 ק"ג
* משנת 1957 - 2 נקודות חגורות בטיחות - כאופציה

==תחרויות מרוץ מכוניות==

* ב-1957 זכתה הסאאב 93 בראלי פינלנד, במקום הראשון.
* ב-1959 זכתה הסאאב 93 בראלי שוודיה, במקום הראשון.

==ראו גם==

* סאאב
* סאאב 96
* סאאב 99

== קישורים חיצוניים ==

קטגוריה:מכוניות משפחתיות
קטגוריה:דגמי מכוניות שהושקו ב-1955
93
קטגוריה:מכוניות שוודיות
בני דשא

בני דשא (בר לב) (8 בינואר 1955 - 10 באוגוסט 2019) היה פסיכולוג וצייר ישראלי.

==ביוגרפיה==
דשא נולד ב-8 בינואר 1955 (י"ד בטבת ה'תשט"ו) ברחובות להורים יוצאי בולגריה. אביו יעקב עלה בשנת 1936 והיה חלוץ ולאחר מכן עבד כמנהל חשבונות, ואמו שושנה, ניצולת שואה, עלתה ב-1950 ועבדה כלבורנטית במעבדות ובתי חולים. בגיל שנתיים עברה המשפחה לתל אביב, העיר בה הוא עבד והתגורר כל חייו. מצד אמו, בני דשא היה אחיו של שחקן התיאטרון והקולנוע שבתאי קונורטי.

היה עתודאי לפסיכולוגיה וסוציולוגיה באוניברסיטת תל אביב ובצבא שירת כקצין בחיל הים בתפקיד פסיכולוג בזירת ים סוף בסיני. לאחר שחרורו מצה"ל עבד במשך 10 שנים כמטפל בנוער בסיכון בעיריות תל אביב וחולון. במסגרת זו עסק בקידום נוער שוליים בשכונות מצוקה. שיחק בסרטים ובסדרות טלוויזיה בתפקידי משנה.

דשא, שהיה צייר אוטודידקט, צייר מאז שנת 2000. ציוריו היו אקספרסיביים, פראיים ובעלי צבעוניות עזה, בטכניקת אקריליק על בד בשילוב קולאז'. עבודותיו הציבו מתחים בין מיניות ודת, אירוטיקה וטבע, גבוה ונמוך. הן חשפו מערכות יחסים סבוכות של האמן והנשים בחייו, האמן ואמו והאמן וכוחות פוליטיים גלובליים. ניכר בהן עולם פנימי סוער וכאוטי ועם זאת מלא תשוקה. גודש הדימויים והטקסטים, הנאיבי לעיתים, הכניס את הצופה למסע בזרם תודעה בלתי שיגרתי, והעניק לו אתגר רגשי ואינטלקטואלי.

דשא נפטר ב-10 באוגוסט 2019.

==תערוכות יחיד==
* ב-2012 הציג בתערוכת יחיד "חיוך ירח" בגלריית עמליה ארבל, תל אביב.
* ב-2016 הציג בתערוכת יחיד "המון ווליום" בגלריית מקום לאמנות, תל אביב, באצירת סיון פיינזילבר-יורן ותמר אייזן גולדשטיין.

==קישורים חיצוניים==
* [https://peporezus22.wixsite.com/benny-deshe בני דשא], באתר peporezus22.wixsite 
* [https://web.archive.org/web/20140814200958/http://www.gallerina.co.il/membersInfo.asp?galleryID=265 בני דשא], באתר גלרינה לאמנות
* [https://lesternoam.wordpress.com/tag/בני-דשא/ בני דשא], באתר מבט אישי

==הערות שוליים==

קטגוריה:ציירים ישראלים
קטגוריה:פסיכולוגים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1955
קטגוריה:ישראלים שנפטרו ב-2019
אלפונסו השני, מלך נאפולי

אלפונסו השני, מלך נאפולי (4 בנובמבר 1448 – 18 בדצמבר 1495), היה מלך נאפולי בין השנים 1494–1495.

==ביוגרפיה==
שלט האצולה של אלפונסו השני
אלפונסו השני נולד בנאפולי בירת ממלכת נאפולי, ב-4 בנובמבר 1448, והיה בנם של פרדיננדו הראשון, מלך נאפולי ואיזבל מקלרמון, בתם של טריסטאן דה קלרמון וקתרינה מטרנטו, רוזנת קופרטינו. בשנת 1463 מת דודו רבא ג'ובאני אנטוניו אורסיני דל באלצו, נסיך טראנטו, ואלפונסו קיבל חלק מנחלותיו, ובשנת 1465 מתה אמו איזבל מקלרמון, ואלפונסו ירש את טענתה לממלכת ירושלים. אלפונסו לחם במלחמותיו השונות של אביו, ואף סייע לאביו לדכא את מרד האצילים בשנת 1485.

בשנת 1494 מת אביו פרדיננדו הראשון, מלך נאפולי, ואלפונסו עלה לשלטון במקומו. לאחר מות אביו הכריז שארל השמיני, מלך צרפת על עצמו כמלך נאפולי וירושלים, ופלש לאיטליה בעידוד לודוביקו ספורצה, דוכס מילאנו שחשש מאלפונסו. עד מהרה הובסו כוחותיו של אלפונסו, ושארל השמיני כבש את נאפולי ב-22 בפברואר 1495. אלפונסו פרש למנזר בסיציליה, ובנו פרדיננדו השני, מלך נאפולי עלה לשלטון במקומו, וב-18 בדצמבר 1495 מת אלפונסו במסינה.

==משפחתו==
ב-10 באוקטובר 1465 התחתן אלפונסו עם איפוליטה מריה ספורצה, בתם של פרנצ'סקו ספורצה, דוכס מילאנו וביאנקה מריה ויסקונטי, ממנה נולדו לו 3 ילדים:
* פרדיננדו השני, מלך נאפולי (1469–1496)
* איזבלה מאראגון, דוכסית מילאנו (1470–1524), התחתנה עם ג'אן גלאצו ספורצה, דוכס מילאנו
* פיירו, נסיך רוסאנו (1472–1491)

בנוסף היו לאלפונסו 2 ילדים לא חוקיים מפילגשו טרוגיה גאצלה.

==אילן יוחסין==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| אלפונסו השני, מלך נאפולי בית טראסטמרה נולד:4 בנובמבר 1448 מת:18 בדצמבר 1495
|-
| rowspan="1" align="center"| פרדיננדו הראשון
| rowspan="1" align="center"| ממלכת נאפולי 1494–1495
| rowspan="1" align="center"| פרדיננדו השני
|}

קטגוריה:מלכי נאפולי
קטגוריה:ילידי 1448
קטגוריה:נפטרים ב-1495
Jewish Quarterly

Jewish Quarterly הוא כתב עת ספרותי ותרבותי הרואה אור בבריטניה ארבע פעמים בשנה.

Jewish Quarterly נוסד בידי יעקב סונטאג (1905–1984) ב-1955 וראה אור ברציפות מאז ועד היום. העורכים האחרונים היו מתיו רייז ואלנה לפין והעורכת הנוכחית היא דבורה באום.

תומך בפרס השנתי Jewish Quarterly-Wingate Prize שמוענק משנת 1996.

==זוכי הפרס==
{| class="sortable" border="1" cellspacing="0" cellpadding="1" width="60%"
|- bgcolor="#ccfccf" align="center"
| שנה|| סיפורת || תיעודי 
|- align="center
|1996||אלן איסלר ||תאו ריצ'מונד
|- align="center
|1997||? ||?
|- align="center
|1998|| אן מייקלס|| קלאודיה רודן
|- align="center
|1999|| דורית רביניאן || אדית ולמנס 
|- align="center
|2000||חוורד יעקובסון || ולדיסלב שפילמן
|- align="center
|2001|| מונא יחיא || מארק רוזמן
|- align="center
|2002|| וינפריד גיאורג זבאלד|| אוליבר סאקס
|- align="center
|2003|| זיידי סמית' || סבסטיאן הפנר
|- align="center
|2004|| דויד גרוסמן || עמוס אילון
|- align="center
|2005|| דוד בזמוזגיס || עמוס עוז
|- align="center
|2006|| אימרה קרטס|| 
|- align="center
|2007|| חוורד יעקובסון || 
|- align="center
|2008|| אתגר קרת|| 
|- align="center
|2009|| פרי וונדר || 
|- align="center
|2010|| עדינה הופמן|| 
|- align="center
|2011||דויד גרוסמן || 
|- align="center
|2012||לא הוענק|| 
|- align="center
|2013|| שלום אוסלנדר || 
|- align="center
|2014|| אוטו דב קולקה|| 
|- align="center
|2015|| מיכאל לאוב || טומס הרדינג
|- align="center
|2016||ניקולאוס ואשמן|| 
|- align="center
|2017|| איילת גונדר-גושן || 
|- align="center
|2018|| מייקל פרנק || 
|}

==קישורים חיצוניים==
* 

קטגוריה:ספרות בריטית
קטגוריה:יהדות בריטניה
קטגוריה:הממלכה המאוחדת: כתבי עת
כבשת יעקב

כבשת יעקב היא זן נדיר של כבשים קטנות יחסית, בעלות ריבוי קרניים וצמר מנוקד לרוב בלבן ושחור. לכבשות יעקב עשויות להיות 2–6 קרניים, אך לרובן יש ארבע. כבשות יעקב מגודלות לרוב לצורך שימוש בצמרן, בשרן ועורן. כמו כן הן משמשות כחיות מחמד ונוי, ואף נעשה בהן שימוש למטרות שמירה והגנה על חוות מפני גנבות והשחתות. התנהגותן מזכירה יותר התנהגות עיזים משל כבשים - הן נוטות לפחות עדריות, ואין להן על פי רוב משכוכית. מייחסים לכבשות יעקב את היותן זן שמקורו בעולם הישן (ולא באמריקה), ושנעשה בהן מעט התערבות גנטית אנושית יחסית לחיות משק אחרות, זאת על אף שמקורן הוודאי אינו ברור. כבשים מנוקדות בעלות ריבוי קרניים תועדו באמצע המאה ה-17 באנגליה, והיו נפוצות כמאה שנה לאחר מכן.
שלא כמינים אחרים של כבשים, כבשי יעקב בצפון אמריקה לא עברו תהליכים נרחבים של הכלאות והרבעה סלקטיבית. לפיכך כבשי יעקב ממוצא אנגלי נוטות להיות גדולות וכבדות מהאמריקאיות כתוצאה מברירה מלאכותית והשבחה.
זן כבשים זה הוא מהיונקים היחידים החשופים גנטית למחלת הטיי-זקס, מחלה עצבית תורשתית קשה הפוגעת בעיקר בילדים ששני הוריהם ממוצא אשכנזי, ולפיכך משמשת למחקרים על המחלה.

==כבשי יעקב בישראל==
חוקרים מעריכים, כי כבשי יעקב הן זן שמקורו באזור ארץ ישראל ואשר נדד עם בני אדם לאורך חופי צפון אפריקה ומשם לסיציליה, ספרד, אנגליה ומשם בתחילת המאה ה-20 לצפון אמריקה. לפיכך יש הקושרים את הזן לכבשים המתוארות כשכרו של יעקב אבינו מעבודתו בבית חמיו לבן הארמי בספר בראשית פרק ל': "אֶעֱבֹר בְּכָל-צֹאנְךָ הַיּוֹם, הָסֵר מִשָּׁם כָּל-שֶׂה נָקֹד וְטָלוּא וְכָל-שֶׂה-חוּם בַּכְּשָׂבִים, וְטָלוּא וְנָקֹד, בָּעִזִּים; וְהָיָה, שְׂכָרִי" (פסוק ל"ב).

בתחילת שנת 2017 הועבר לישראל עדר בן 119 פרטים של כבשי יעקב, המגודלים על יד גיל וג'נה לוינסקי, זוג עולים יהודים מקנדה. בני הזוג לוינסקי ביקשו לעלות עם עדר הכבשים שלהם במטרה להקים פארק מורשת חינוכי שיספר את סיפורן של הכבשים, וכן על מנת לייצר מצמרן טליתות, ושופרות מקרניהן. כמו כן מקווים בני הזוג כי חוקרים ישראלים יוכלו לעשות בהן שימוש לחקר מחלת הטיי-זקס. לצורך הבאתן ארצה הוטסו הכבשים ב-11 טיסות, במבצע לוגיסטי מורכב. את מקום משבו של העדר קבעו בני הזוג במושב רמות נפתלי.

==קישורים חיצוניים==

* 
* חני סלומון, [https://www.ihaklai.org.il/index.php/about/item/download/457_40d433b4557b2a6c2a1e6c8dedc32589 כבשים מרמות נפתלי], בעיתון קו למושב, 26 באוקטובר 2017 

==הערות שוליים==

קטגוריה:גזעי כבשים
קטגוריה:חיות מחמד
הגירה המונית

מהגרים סינים על סיפונה של [[ספינת קיטור, בדרכם לסן פרנסיסקו, איור משנת 1876.]]
הגירה המונית היא תופעה בה קבוצות גדולות של אנשים מהגרים מאזור גאוגרפי אחד למשנהו. הגירה המונית שונה מהגירה של בודדים או של קבוצות קטנות, וכן מהגירה עונתית המתרחשת באופן קבוע בקהילות חקלאיות.

במהלך ההיסטוריה אירעו מקרים רבים של הגירה המונית שכונו בשם "ההגירה הגדולה" או בשמות דומים, בהם:
* נדידת העמים, הגירת שבטים גרמאניים וסלאביים באירופה, בין המאה הרביעית לבין המאה התשיעית.
* סחר העבדים האטלנטי, מהמאה ה-16 ועד המאה ה-19.
* ההגירה של סוחרי פרוות וציידים לשביל אורגון בשנת 1843
* הטרק הגדול, גל הגירה המוני של אפריקאנרים באמצע המאה ה-19.
* העלייה ההמונית לישראל, לאחר קום המדינה.

בשנים 1846 עד 1914 התרחשו גלי הגירה המונית רבים בעולם. היסטוריונים זיהו שלושה גורמים עיקריים לגלי ההגירה הללו: התפתחות התחבורה, שגרמה לירידה דרמטית בעלות ההגירה; פיתוח כלכלי מואץ בארצות הברית ובאירופה, שעודדו הגירה אליהן; וגבולות פתוחים בין המדינות. בתקופה זו היו הגירות המוניות גם באזורים נוספים בעולם, בהן גם הגירה פנימית. בסין, רבים היגרו מהכפרים ההרריים לערי החוף, וכן סינים רבים היגרו למטעי תה ומפעלי טקסטיל בהודו, ולאזורי תעשייה בצפון אירופה. במצרים, פרויקטים כמו הקמת תעלת סואץ ופיתוח חקלאי לגידולי כותנה משכו כמויות גדולות של מהגרים משאר אזורי המדינה.

רוב ההיסטוריונים כוללים במונח "הגירה המונית" גם מקרים של הגירה בכפייה וטרנספר, כמו סחר העבדים האטלנטי, חלוקת הודו ואפילו יציאת מצרים.

בארצות הברית החלה להתפתח בשנת 1825 תפיסה בשם "נייטיביזם" המתנגדת תקיפות להגירה המונית. תפיסה זו קיימת עד היום ומהווה חלק מהשיח הפוליטי הציבורי בארצות הברית. בין השאר גרמה תפיסת הנייטיביזם לכך שארצות הברית נעלה את שעריה בפני פליטים יהודים מגרמניה הנאצית שניסו להימלט מהשואה.
==ראו גם==
* טרנספר
* בהלה לזהב

==הערות שוליים==

קטגוריה:הגירה
קטגוריה:סוציולוגיה
קטגוריה:דמוגרפיה
קטגוריה:מדע המדינה
פרדיננדו השני, מלך נאפולי

פרדיננדו השני, מלך נאפולי (26 באוגוסט 1469 - 7 בספטמבר 1496), היה מלך נאפולי בין השנים 1495–1496.

==ביוגרפיה==
פרדיננדו השני נולד בנאפולי בירת ממלכת נאפולי, ב-26 באוגוסט 1469, והיה בנם של אלפונסו השני, מלך נאפולי ואיפוליטה מריה ספורצה, בתם של פרנצ'סקו ספורצה, דוכס מילאנו וביאנקה מריה ויסקונטי.

ב-23 בינואר 1495 ויתר אביו אלפונסו השני, מלך נאפולי על כסאו, ופרדיננדו עלה לשלטון במקומו. עד מהרה נכבשה הממלכה על ידי כוחותיו של שארל השמיני, מלך צרפת, ופרדיננדו נסוג לטירת דל'אובו. מכיוון שמפקד הטירה שהגיע להסכם עם הצרפתים התנגד לכניסת פרדיננדו לטירה, הרג אותו פרדיננדו והטיל את גופתו לים. לאחר מכן חצה פרדיננדו את מצרי מסינה לסיציליה, והצטרף לצבאו של פרננדו השני, מלך אראגון וסיציליה. עד מהרה התגבשה קואליציה נגד צרפת, שכללה את מקסימיליאן הראשון, קיסר האימפריה הרומית הקדושה, האפיפיור אלכסנדר השישי, הרפובליקה של ונציה, דוכסות מילאנו וספרד. עד מהרה נסוגו הכוחות הצרפתיים, וב-7 ביולי 1496 חזר פרדיננדו לנאפולי, והתקבל על ידי תושבי העיר בהתלהבות מרובה. בעזרת הגנרל הספרדי הגדול גונזלו פרננדז דה קורדובה, הצליח פרדיננדו לטהר את הממלכה לחלוטין מהכוחות הצרפתיים, זמן קצר לפני מותו.

באוגוסט 1496 התחתן פרדיננדו עם דודתו למחצה - ג'ובאנה מנאפולי, בתם של פרדיננדו הראשון, מלך נאפולי וחואנה מאראגון, מלכת נאפולי, ולאחר החתונה יצא עמה לעיר סומה וזוביאנה. בהגיע הזוג המלכותי לסומה וזוביאנה נפגע פרדיננדו ממחלה, וב-7 בספטמבר 1496 מת ודודו פדריקו, מלך נאפולי עלה לשלטון במקומו.

==אילן יוחסין==

==ראו גם==
* המלחמות האיטלקיות

==קישורים חיצוניים==

* 

{| class="wikitable" align="center" style="margin:auto;"
|-
| colspan="3" align="center"| פרדיננדו השני, מלך נאפולי בית טראסטמרה נולד:26 באוגוסט 1469 מת:7 בספטמבר 1496
|-
| rowspan="1" align="center"| אלפונסו השני
| rowspan="1" align="center"| ממלכת נאפולי 1495–1496
| rowspan="1" align="center"| פדריקו
|}

קטגוריה:מלכי נאפולי
קטגוריה:ילידי 1469
קטגוריה:נפטרים ב-1496
משפחת סימפסון: פגע וברח

משפחת סימפסון: פגע וברח (באנגלית: The Simpsons: Hit & Run) הוא משחק פעולה-הרפתקאות משנת 2003 המבוסס על סדרת הטלוויזיה הפופולרית "משפחת סימפסון". המשחק פותח על ידי חברת Radical Entertainment והופץ על ידי Vivendi Universal Games.

עלילת המשחק מתרחשת בעיירה ספרינגפילד בעקבות פלישת חייזרים מסתורית כאשר בעיירה מתרחשים אירועים מוזרים שונים. משפחת סימפסון, יחד עם אפו, חוקרת את התופעות הללו, וחושפת מזימה של החייזרים להשתלט על העיירה. המשחק קיבל השראה רבה מסדרת משחקי Grand Theft Auto.

המשחק יצא במקור לשווקים ב-16 בספטמבר 2003<ref></ref> לפלטפורמות מרובות, כולל GameCube, PlayStation 2, Xbox ו-Windows.

== תקציר העלילה ==
בעיירה ספרינגפילד מתרחשים אירועים מסתוריים שונים. בשלב מסוים בארט נחטף על ידי עב"ם. ליסה לוקחת על עצמה למצוא את בארט ובסופו של דבר מאתרת את בארט אשר נראה מבולבל ואיננו זוכר מה קרה לו כאשר הוא נעדר. מארג', אשר נחושה להבין מי עמד מאחורי החטיפה של בארט מגלה שהמשקה הפופולרי באז קולה קשור התרחשויות המוזרות שאירעו לאחרונה בספרינגפילד. מארג' מגיעה בהמשך למוזיאון ספרינגפילד להיסטוריה של הטבע, שם היא ואפו מגלים שצמד החייזרים קאנג וקודוס מתכננים להשתמש בבאז קולה על מנת לשלוט במוחם של תושבי ספרינגפילד ולשדר את התעלולים שלהם בתוכנית המציאות הבין-גלקטית "אנשי כדור הארץ המטופשים". בארט מנסה להזהיר את תושבי העיירה על מזימתם של החייזרים, והחייזרים בתגובה הופכים את ספרינגפילד לעיר רפאים מלאה בזומבים.

בשיאו של המשחק, הומר נוסע לתחנת הכוח הגרעינית של ספרינגפילד, ובעזרתו של פרופסור פרינק, הומר משתמש בפסולת גרעינית על מנת להשמיד את ספינת החלל של החייזרים ושובר את קסדות החלל של החייזרים, ובכך מנטרל את שליטתם בעיירה.

== משחקיות ==
המשחק מכיל שבעה שלבים המתרחשים בשלושה אזורים בעיר ספרינגפילד - אזור הדאונטאון, שכונות המגורים של העיר ואזור פאתי העיר בו נמצאת בין היתר תחנת הכוח. בכל אחד משלבי המשחק משימות שונות אותם השחקנים חייבים להשלים על מנת להתקדם במשחק. השחקן יכול לשלוט בדמויות שונות מהסדרה, כולל הומר, מארג', בארט, ליסה ואפו.

בחלק ניכר מהמשחק נדרשים לנהוג בכלי רכב שונים על מנת להשלים משימות שונות ולחקור את עולם המשחק. ניתן לנהוג במכוניות, משאיות וכלי רכב נוספים.

ניתן גם לחקור את עולם המשחק ברגל, לאסוף פריטים שונות ולקיים אינטראקציה עם דמויות שאינם שחקנים.

ניתן גם לאסוף מטבעות לאורך המשחק ובאמצעותם ניתן לרכוש כלי רכב חדשים ותלבושות שונות לדמויות.

כל שלב במשחק מחולק לשבע משימות כגון ביצוע משימה בפרק זמן מוגבל, לנצח מכוניות אחרות במירוץ, פיצוץ מכונית אחרת בפעולת פגע וברח, מעקב אחרי מכונית אחרת, בריחה ממכונית שרודפת אחר השחקן, או מעקב אחר מכונית אחרת בזמן שאוספים חפצים שנזרקים מתוכה.

==ראו גם==
* The Simpsons Game

==קישורים חיצוניים==
* 

== הערות שוליים ==

קטגוריה:משחקי גיימקיוב
קטגוריה:משפחת סימפסון
קטגוריה:משחקי אקס בוקס
קטגוריה:משחקי פלייסטיישן 2
קטגוריה:משחקי פעולה-הרפתקאות
קטגוריה:משחקים דמויי GTA
קטגוריה:משחקי וידאו שפותחו בקנדה
פינג המוות

פינג המוות הוא סוג של תקיפת מחשב המשתמשת בחבילת מידע משובשת דרך פקודת פינג.

חבילת מידע תקינה היא בדרך כלל בגודל 56 בַּיִת או 64 בַּיִת אם הפתיח של Internet Protocol נלקח בחשבון. עם זאת, כל חבילת IPv4 יכולה להיות בגודל של <math>2^{16}=65,536</math> בַּיִת. ישנן מערכות מחשב שלא תוכננו להתמודד עם חבילות גדולות יותר מן המקסימום בגלל חוסר תאימות ל-. כמו כל החבילות הגדולות, פינג המוות מפוצל לקבוצות של 8 אוקטטות לפני השידור. כאשר מחשב היעד מרכיב את החבילה חזרה, ייתכן כי תיגרם גלישת חוצץ וייתכן כי המערכת תקרוס ותאפשר העלאת קוד זדוני לתוכה.

פרצה זו יכולה להשפיע על מערכות רבות המשתמשות בפרוטוקול TCP/IP כגון: לינוקס, Unix, מקינטוש, Microsoft Windows והתקנים חיצוניים.

==ראו גם==
* התקפת מניעת שירות

==הערות שוליים==

קטגוריה:פרצות אבטחה
קטגוריה:סוגי התקפות קיברנטיות
דרקון (סוג)

דְּרָקוֹן (שם מדעי: Draco) הוא סוג במשפחת החרדוניים.

== מאפיינים ==
הדרקון הדואה הוא לטאה מטפסת הניזונה מחרקים. ביכולתו ליצור מגופו כנפיים אווירודינמיות, על ידי מתיחה והרחבה של צלעותיו ביחד עם הקרום המחבר ביניהן. למרות העדר יכולת תעופה עצמית, הם מסוגלים להתרומם במהלך דאייתם. הדרקונים הדואים מסוגלים לדאות למרחקים ארוכים, ומבלי לאבד גובה רב (הדאייה המתועדת הארוכה ביותר ארכה 60 מטר, ובמהלכה הנמיכה הלטאה את גובהה בעשרה מטרים בלבד).

===רבייה===
הזכרים בסוג הדרקון הדואה נמנעים מלרדת אל הקרקע, בעוד שהנקבות יורדות לעיתים רחוקות, במטרה להטיל את ביציהן. בכל הטלה, יורדת הנקבה אל הקרקע ופוערת בור באדמה על ידי התחפרות בעפר באמצעות ראשה. לאחר מכן היא מטילה 2-5 ביצים, מכסה אותן באדמה ודוגרת עליהן. בתום 24 שעות דגירה נוטשת האם את ביציה. פרט להטלה ולדגירה הקצרה, אין לנקבות הדרקונים הדואים קשר עם הצאצאים.

==מינים==

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:חרדוניים
קטגוריה:בעלי חיים דואים
יגאל פרסלר

יגאל פרסלר (נולד ב-1948) הוא קצין צה"ל במילואים בדרגת תת-אלוף אשר שימש כיועץ ראש הממשלה ללוחמה בטרור וכיום מרכז את הטיפול באנשי צד"ל במשרד ראש הממשלה.

== ביוגרפיה ==
עם גיוסו לצה"ל התנדב לצנחנים לגדוד הנח"ל המוצנח. בצנחנים עבר פרסלר מסלול הכשרה כלוחם, ולאחר מכן עבר קורס מ"כים חי"ר וקורס קציני חי"ר. עם סיום הקורס שב לגדוד הנח"ל המוצנח ושימש כמפקד מחלקה וכסגן מפקד פלוגה. באפריל 1973 השתתף במבצע אביב נעורים בכוח תחת פיקודו של אמנון ליפקין-שחק ונפצע קשה. לאחר תקופת החלמה ממושכת שב לשירות קבע באמ"ן ושימש כראש מדור בחטיבת המחקר. פרסלר שימש בשורת של תפקיד מטה ופיקוד בחיל ולבסוף פרש בדרגת תא"ל.בשנים 1996-1987 שימש כיועץ ראש הממשלה ללוחמה בטרור. בשנת 2000 מונה ליו"ר מועצת המנהלים של חברת תש"ת, חברת בת של אל על. כיום מרכז פרסלר את הטיפול באנשי צד"ל במשרד ראש הממשלה.

== קישורים חיצוניים ==
* 

== הערות שוליים ==

קטגוריה:תתי-אלופים בצה"ל
קטגוריה:חיילי אגף המודיעין
קטגוריה:ישראלים שנולדו ב-1948
עבד אל-עזיז בלח'אדם

עבד אל-עזיז בלח'אדם (בערבית: عبد العزيز بلخادم; נולד ב-8 בנובמבר 1945) הוא פוליטיקאי אלג'יראי שכיהן כראש ממשלת אלג'יריה בין השנים 2008-2006, וכיום הוא מזכיר החזית הלאומית לשחרור אלג'יריה.

== ביוגרפיה ==
עבד אל-עזיז בלח'אדם נולד באפלו, במחוז תיראת, אלג'יריה. כבוגר בספרות וכלכלה, החל בלח'אדם את חייו המקצועיים בשנת 1964 כפקח פיננסי, ובהמשך היה פרופסור לספרות ערבית. בשנת 1972 מונה על ידי נשיא אלג'יריה הווארי בומדיין לסגן המנהל הכללי של המחלקה ליחסים בינלאומיים באוניברסיטת הנשיאות של אלג'יריה. הוא החזיק בתפקיד זה עד 1977.

=== קריירה פוליטית ===
בלח'אדם נבחר למועצה הלאומית העממית של אלג'יריה כנציג מחוז תיראת, מטעם החזית הלאומית לשחרור אלג'יריה בשנת 1977. הוא נבחר מחדש למועצה הלאומית העממית של אלג'יריה בשנים 1982 ו-1987. הוא היה שר החוץ מיולי 2000 עד מאי 2005, ולאחר מכן שימש כנציגו האישי של הנשיא עבד אל-עזיז בותפליקה, עד 2006.

==== ראש ממשלת אלג'יריה ====
בלח'אדם מונה לתפקיד ראש ממשלת אלג'יריה בשנת 2006. במהלך כהונתו, בשנת 2007, בוצע פיגוע באלג'יר מול משרד ראש ממשלת אלג'יריה. לפחות 33 בני אדם נהרגו וכ-160 נפצעו. אחד מהפיגועים בוצע על ידי מכונית תופת, ובלח'אדם לא נפגע. לאחר הפיגועים, קיבל ארגון הטרור אל-קאעידה אחריות לביצועם. בלח'אדם גינה את הפיגוע וכינה אותו "מעשה פשע ומוג לב". ב-4 ביוני 2007 מינה הנשיא בותפליקה ממשלה חדשה בראשותו של בלח'אדם.

בלח'אדם החולף על ידי אחמד אויחיא ב-2008, ומונה בשנית לנציגו האישי של הנשיא בותפליקה.

== ראו גם ==
* ראש ממשלת אלג'יריה

== קישורים חיצוניים ==

* 

== הערות שוליים ==

2017 01
קטגוריה:פוליטיקאים אלג'יראים
בלח'דאם, עבד אל-עזיז
קטגוריה:אלג'יראים
קטגוריה:ילידי 1945
טום בוסרט

תומאס פ. "טום" בוסרט (באנגלית: Thomas P. "Tom" Bossert) הוא עורך דין אמריקאי שכיהן כיועץ לביטחון המולדת בממשלו של הנשיא דונלד טראמפ. לפני כן שירת בין היתר גם כסגן היועץ לביטחון המולדת לנשיא ג'ורג' ווקר בוש.

==ביוגרפיה==
ב-1997 סיים בוסרט תואר ראשון בכלכלה ומדע המדינה באוניברסיטת פיטסבורג ולאחר מכן השתלם באוניברסיטת ג'ורג'טאון בפוליטיקה השוואתית ומערכות כלכליות. ב-2003 סיים תואר JD במשפטים מאוניברסיטת ג'ורג' וושינגטון.

לאחר לימודי התואר הראשון עבד כעוזר היועץ המשפטי של ועדת הרפורמות הממשלתיות והפיקוח בבית הנבחרים של ארצות הברית, ובתקופת לימודי המשפטים עבד כעוזר משפטי במשרד היועץ העצמאי של ארצות הברית . לאחר שהוסמך כעורך דין עבד בסוכנות לעסקים קטנים ובינוניים של ארצות הברית כעוזר ליועץ המשפטי. ב-2004 מונה ליועץ משפטי ב-FEMA.

ב-2005, בתקופת ממשלו של נשיא ארצות הברית ג'ורג' ווקר בוש, החל לעבוד בבית הלבן, שימש אחראי על מדיניות ההגנה על תשתיות, ב-2007 מונה לעוזר לנשיא לענייני מדיניות מוכנות המדינה וב-2008 למשנה לעוזר הנשיא לביטחון המולדת. לאחר חילופי השלטון הקים חברת ייעוץ בתחום ניהול הסיכונים.

ב-2017 מונה ליועץ לביטחון המולדת בממשלו של נשיא ארצות הברית דונלד טראמפ, ובסוף ינואר נחתם צו שנתן לו מעמד זהה לזה של היועץ לביטחון לאומי ולחבר במועצה לביטחון לאומי, אך באפריל 2017 שונה מעמד היועץ לביטחון המולדת והוא חזר להיות כפוף ליועץ לביטחון לאומי.

בוסרט שימש כנציג הבית הלבן בהובלת הטיפול בנזקי סופות הוריקן מריה והוריקן אירמה שפגעו בפוארטו ריקו ובפלורידה ובהוריקן הארווי שפגע בטקסס במהלך החודשים אוגוסט-ספטמבר 2017.

ב-10 באפריל 2018 הודיע על התפטרותו.

==קישורים חיצוניים==

* [http://www.atlanticcouncil.org/about/experts/list/tom-bossert#fullbio טום בוסרט] באתר המועצה האטלנטית

==הערות שוליים==

קטגוריה:נשיאות דונלד טראמפ: אישים
קטגוריה:נשיאות ג'ורג' ווקר בוש
קטגוריה:יועצים משפטיים
קטגוריה:אמריקאים שנולדו ב-1975
פעמוני סנט מרי (סרט)

פעמוני סנט מרי (באנגלית: The Bells of St. Mary's) הוא סרט דרמה אמריקאי משנת 1945 בבימויו ובהפקתו של לאו מקארי עם בינג קרוסבי ואינגריד ברגמן בתפקידים הראשיים. התסריט של דדלי ניקולס מבוסס על סיפור קצר של לאו מקארי.

הסרט הוא על אב ונזירה העובדים בבית ספר של הכנסייה ומנסים להצילו מהריסה למרות הבדלי הדעות ביניהם. בינג קרוסבי מגלם את האב או'מלי, תפקיד שגם גילם בסרט "הולך בדרכי" משנת 1944 שזיכה אותו אז בפרס אוסקר לשחקן הטוב ביותר.

אינגריד ברגמן זכתה בפרס גלובוס הזהב לשחקנית הטובה ביותר - סרט דרמה לשנת 1945.
הסרט זה בפרס אוסקר למיקס הסאונד הטוב ביותר והיה מועמד לפרס אוסקר על הסרט הטוב ביותר, השחקנית הטובה ביותר (אינגריד ברגמן), השחקן הטוב ביותר (בינג קרוסבי), הבימוי והפסקול הטובים ביותר.

הסרט היה שובר קופות בארצות הברית, יש בו ערכי חינוך של נתינה ומוטיבים דתיים כמו הצגת ילדים על לידת ישו. הוא שייך לקבוצת הסרטים המוקרנים בארצות הברית בחג המולד.

ב-1959 הופק סרט טלוויזיה בשם זה עם קלודט קולבר בתפקיד הראשי.

==תקציר העלילה==
האב או'מלי (בינג קרוסבי) מגיע לבית הספר הכנסייתי "סנט מרי" ונפגש עם הנזירות שבראשן האחות מרי בנדיקט (אינגריד ברגמן).

בניין בית הספר נמצא במצב ירוד, אין כסף לשיפוצים והוא עומד לפיכך לפני סגירה. סמוך לו בונה הוראס בוגרדוס (הנרי טרברס) מפעל מודרני ומצפה שבית הספר יתפנה וישמש מגרש חנייה לעובדיו. בנדיקט מבקשת מאו'מלי להשפיע על גוברטוס לסגת מתוכניתו ולתרום את הבניין לבית הספר. לאחר מאמצי שכנוע של שניהם משנה גוברטוס את כוונתו ותורם להם את בניין המפעל המיועד.

האחות בנדיקט קשורה מאוד לילדים. כשהיא מבחינה שילד חזק מכה את אדי (ריצ'רד טיילר) שהוא חלש וביישן אין היא אומרת לו שיגיש את הלחי השנייה אלא קונה ספר הדרכה לאיגרוף ומתאמנת עם הילד. התוצאה מגיעה מהר ובעימות עם המכה מפיל אותו אדי באגרופיו והם מתפייסים.

או'מלי ובנדיקט מתווכחים בקשר לתלמידה פטסי (ג'ואן קרול) שנכשלת בבחינות ובנדיקט מסרבת לתת לה תעודת בוגר. האב או'מלי יודע את מצבה המשפחתי של פטסי שאביה זנח אותה בלידתה וכעת הוא רוצה לחזור לאמה. פסטי הנבונה מכשילה את עצמה בבחינות כי רוצה להישאר עוד בבית הספר ולא לחזור לביתה. לבסוף נכנעת האחות בנדיקט ומאפשרת לפטסי להשתתף בטקס הסיום.

האחות בנדיקט מרגישה חולשה, הרופא בודק אתה ומוסר לאו'מלי כי היא סובל משחפת בשלב מוקדם וכי עליה לעבור לתקופה מסוימת למקום חם ויבש ולנוח מעבודה חינוכית. הוא מבקש מאו'מלי לא לומר לה את הסיבה לכך. היא מקבלת זאת בצער וחושבת שהסיבה היא חילוקי הדעות איתו אבל ככל נזירה היא מקבלת את ההחלטה בהכנעה.

בעת הפרידה לא יכול או'מלי לשאת את צערה, הוא קורא לה ומגלה שהסיבה לשילוחה היא השחפת שלקתה בה וכי לאחר החלמתה תוכל לשוב. האחות בנדיקט מחייכת ומודה לו.

==קישורים חיצוניים==

* [https://www.youtube.com/watch?v=vwE2HDSRtaA קדימון לסרט פעמוני סנט מרי], באתר יוטיוב
* [https://www.youtube.com/watch?v=4fnpJKMGV-Q בינג קרוסבי שר עם הנזירות "פעמוני סנט מרי"], באתר יוטיוב
* [https://www.youtube.com/watch?v=up-LE-YZAlQ בינג קרוסבי שר עם הילדים שיר חג המולד Adeste Fideles], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1945
קטגוריה:סרטי חג המולד
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי סיפורים קצרים
קטגוריה:סרטי דרמה אמריקאיים
קטגוריה:סרטי נצרות
קטגוריה:סרטים על חינוך והוראה
קטגוריה:זוכי אוסקר: מיקס הסאונד הטוב
נעלמות (פרויקט טלוויזיוני)

נעלמות הוא פרויקט של ביוגרפיות מוקומנטריות שהופק בעבור חברת yes על ידי היוצרים אילן פלד ויאיר קדר.
== הפקה ==
הפרויקט שכולל 3 סרטים עוסק בסוגיה חברתית-תרבותית טעונה - הדרה וקיפוח של אמניות מקבוצות מיעוט בחברה הישראלית.
סרטי הפרויקט מביאים את סיפורן של 3 נשים: ליליאן לוי, יונה תנעמי, ובבה. הנשים הללו אולי לא היו קיימות באמת, אבל סיפורים דומים לשלהן התרחשו לאורך שנות קיום המדינה.
ליליאן לוי היא דמותה של משוררת מזרחית שנדחתה על ידי הממסד וברחה לפריז בשנות השבעים. זמרת צרפתייה בשם עמנואל טיבו הפכה את אחד משיריה ללהיט - "Vie Ma". יונה היא רקדנית, יוצאת תימן, שניסתה להתקבל לעולם המחול הרשמי – אך כשלה. בבה היא טרנסג'נדרית, ניצולת שואה, שחלמה להפוך לשחקנית. בסרטים משתתפים מרואיינים רבים ובהם רוני סומק, בני ציפר, עדי קיסר, קרן מור, גילה גולדשטיין וצדי צרפתי.
הסרט ליליאן זכה בפרס הסרט התיעודי הטוב ביותר בפסטיבל חיפה 2016.

==קישורים חיצוניים==
*
*
*
* 

קטגוריה:Yes הטלוויזיה בלוויין